
  ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA CLĂDIRI TERENURI ŞI DOTĂRI DIVERSE I EST

 BIROUL CLĂDIRI TERENURI I EST

             NR.CT2020-  001446 /12.05.2020              

                                            REFERAT DE APROBARE  A

                                         PROIECTULUI  DE HOTĂRÂRE
privind aprobarea dobândirii de către Municipiul Timişoara a terenurilor  intravilane înscrise în CF nr. 449880 Timişoara în suprafaţă de 804mp, respectiv   CF nr. 449881 Timişoara, în suprafaţă de 3810 mp ,ce fac  obiectul renunţării la dreptul de proprietate de către  SC AGRO-CEN S.R.L  prin  Bude Zlatinca , în calitate de asociat şi administrator al societăţii şi trecerea  acestora din domeniul privat al Municipiului Timişoara în domeniul public al Municipiului Timişoara   având destinaţia de drum şi protecţie canal
           Prin adresa nr. CT 2020-001446/07.05.2020, doamna  Bude Zlatinca  în calitate de asociat şi  administrator al SC AGRO-CEN S.R.L   solicită trecerea din domeniul privat al Municipiului a terenului intravilan  înscris în CF 449880 Timişoara în suprafaţă de 804 mp, lot.10, precum şi a terenului intravilan înscris în CF449881Timişoara în suprafaţă de 3810 mp , lot. 11,  în vederea realizării  drum şi zonă protecţiei canal.
           Prin Declaraţia de renunţare la dreptul de proprietate autentificată sub nr. 1026 din 27.04.2020 , la Uniunea Naţională a Notarilor Publici- Societatea Profesională Notarială “NOVATIO” de către Notar Public Bulgăr Vlad- Ioan , Bude Zlatinca în calitate de asociat şi administrator al SC AGRO-CEN S.R.L   declară că renunţă la dreptul de proprietate asupra acestor terenuri  şi că acestea  nu este grevate de sarcini sau servituţi.
           În conformitate cu prevederile art. 562, alin.2 din Codul Civil, în CF nr. 449880 şi CF 449881 Timişoara  a fost notată declaraţia autentificată privind renunţarea la dreptul de proprietate în favoarea Municipiului Timişoara.
           În baza art 553, alin 2, din Codul Civil , “imobilul cu privire la care s-a renunţat la dreptul de proprietate conform art. 562 alin 2, intră în domeniul privat al comunei, oraşului sau municipiului , prin hotărârea consiliului local”

           Conform art 296 din Ordonanţa de Urgenţă nr. 57/2019 ”(2)Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeşean, respectiv a Consiliului General al Municipiului Bucureşti ori a consiliului local al comunei , al oraşului sau al municipiului, după caz”

           În temeiul art. 139 alin 2 din Ordonanţa de Urgenţă a Guvernului nr. 57/03.07.2019 privind Codul administrative şi  având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara , în domeniul privat, al terenurilor situate în Timişoara , înscrise în CF 449880 Timişoara în suprafaţă de 804 mp şi în CF 449881 Timişoara, în suprafaţă de 3810 mp şi trecerea acestora  din domeniul privat al Municipiului Timişoara în domeniul public al Municipiului Timişoara, având destinaţia de drum şi zonă protecţie canal.        .

